
 Документи, които следва да бъдат подготвени от предложените за финансиране кандидати във връзка със сключване на административен договор по процедура BG16RFOP002-1.002 „Подкрепа за разработване на иновации от стартиращи предприятия“
1. Удостоверение за липса на задължения към община по седалище на кандидата (издадено не по-рано от 6 месеца преди датата на представянето му) – оригинал или копие, заверено от кандидата.
От Удостоверението по т. 1  следва да е видна липсата на задължения. Кандидат, който видно от Удостоверението по т. 1 има задължения за последната приключена финансова година, има право да представи доказателства, че е предприел мерки, които гарантират неговата надеждност. За тази цел кандидатът може да представи следните документи:
- документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.
2. Свидетелство за съдимост на всички лица, представляващи кандидата и вписани в Търговския регистър, или определени като такива в учредителния акт, когато обстоятелството не подлежи на вписване, издадено не по-рано от 6 месеца преди датата на представянето му - оригинал или копие, заверено от кандидата. 
3. Нотариално заверено пълномощно, в случаите, когато административният договор за безвъзмездна финансова помощ ще бъде подписан от лице, различно от законния/ите представител/и на кандидата, съгласно вписванията в Търговския регистър – оригинал или нотариално заверено копие.
4. Заявление за профил за достъп на ръководител на бенефициента до ИСУН 2020 (Приложение К1 към Условията за изпълнение) и/или Заявление за профил за достъп на упълномощени от бенефициента лица до ИСУН 2020 (Приложение К2 към Условията за изпълнение) – подписано от лице с право да представлява кандидата. В случаите, когато бенефициентът се представлява заедно от няколко физически лица, заявлението се попълва и подписва от всички от тях.
5. Справки за обобщените параметри на предприятието, което подава Декларация за обстоятелствата по чл. 3 и чл. 4 на ЗМСП (Приложение Д1) попълнена в оригинал – не се изисква за независими предприятия по смисъла на чл. 4, ал. 2 и ал. 4 от ЗМСП. 
6. Разяснения относно наличие/липса на свързаност в случаите, когато физическите лица, притежаващи повече от 50% от капитала на кандидата (самостоятелно или с група от физически лица, които действат съвместно) и имат участие в капитала на трети юридически лица, извършващи своята дейност или част от нея на същия съответен пазар или вертикално свързани пазари и биха могли да осъществяват някое от отношенията по чл. 4, ал. 8 от ЗМСП.
7. Следните документи, относими и отразяващи разпределението на капитала за периода, за който се декларират данни в Декларацията за обстоятелствата по чл. 3 и чл. 4 от Закона за малките и средните предприятия:
-  Книга за акционерите - приложимо за акционерните дружества с поименни акции;
- Дружествен договор - приложимо за дружествата с ограничена отговорност, едноличните дружества с ограничена отговорност (учредителен акт), събирателните дружества и командитните дружества;
-  Книга за акционерите и устав - приложимо за командитните дружества с акции;
-   Устав - приложимо за кооперациите; 
- Справка/и за разпределение капитала на дружеството към 31 декември за съответната/ите година/и  – приложимо за акционерните дружества.
Посочените документи се представят като копие, заверено от кандидата, в случай че не са оповестени в Търговския регистър. В случай че посочените документи са оповестени в Търговския регистър, същите ще се проверяват по служебен път съгласно чл. 23, ал. 6 от Закона за търговския регистър.
8. Отчет за приходите и разходите и Счетоводен баланс[footnoteRef:1] за последните две приключени финансови години  (ако е приложимо) във формат идентичен на този, в който са подадени към НСИ –  оригинал или копие, заверено от кандидата. [1:  Съгласно чл. 32, ал. 3 от Закона за счетоводството (отменен) „Годишните финансови отчети на едноличните търговци, които не подлежат на задължителен независим финансов одит и на които размерът на нетните приходи от продажби за текущата година не надхвърля 100 000 лв., могат да се състоят само от отчет за приходите и разходите”. В този случай се представя целият отчет за приходите и разходите към Годишния отчет за дейността на кандидата. 
Съгласно чл. 29, ал. 3 от Закона за счетоводството (в сила от 01.01.2016 г.) „Годишният финансов отчет на едноличните търговци, на които размерът на нетните приходи от продажби за текущия отчетен период не надхвърля 200 000 лв. и не подлежи на задължителен независим финансов одит, може да се състои само от отчет за приходите и разходите”. В този случай се представя целият отчет за приходите и разходите към Годишния отчет за дейността на кандидата.
Когато кандидатът съставя консолидиран финансов отчет или участва в консолидация, следва да бъдат представени консолидирани Отчет за приходите и разходите и Счетоводен баланс за последната приключена финансова година.] 

9. Отчет за заетите лица, средствата за работна заплата и други разходи за труд[footnoteRef:2] за последните две приключени финансови години (ако е приложимо) във формат идентичен на този, в който са подадени към НСИ –  оригинал или копие, заверено от кандидата. [2:  Посоченият документ е част от Годишния отчет за дейността на кандидата за последната приключена финансова година към датата на подаване на проектното предложение по процедурата. Съгласно чл. 92, ал.З, чл.219, ал.4, чл.252, ал.2, чл.259, ал.З от ЗКПО и чл.51 от ЗДДФЛ, юридическите и физическите лица заедно с годишната данъчна декларация подават и Годишен отчет за дейността (в сила от 01.01.2010 г.). Документът не се изисква за едноличните търговци, които не подлежат на задължителен независим финансов одит и на които размерът на нетните приходи от продажби за текущата година не надхвърля 100 000/200 000 лв. В този случай се представя Справка заети лица към Отчета за приходи и разходи към Годишния отчет за дейността.
] 

ВАЖНО: В случай, че кандидатът е декларирал наличие на свързани предприятия и предприятия партньори в Декларация за обстоятелствата по чл. 3 и чл. 4 от Закона за малките и средните предприятия (Приложение Д) и Справки за обобщените параметри на предприятието, което подава Декларация за обстоятелствата по чл. 3 и чл. 4 на ЗМСП (Приложение Д1), то трябва да се представят документи по т. 8 и 9 за всички свързани предприятия и предприятия партньори за последните две приключени финансови години (ако е приложимо) към датата на представяне на Справката по т. 5 от настоящото уведомление. Изброените документи по т. 8 и 9 или еквивалентни на тях съобразно законодателството на съответната държава се представят за всички предприятия независимо от мястото им на регистрация. 
10. Декларация по чл. 9, ал. 8, т. 1 на ПМС № 107/10.05.2014 и чл. 25, ал. 2 от Закона за управление на средствата от европейските структурни и инвестиционни фондове (Приложение В) – попълнена в 2 (два) оригинални екземпляра, подписана от всички лица овластени да представляват кандидата, независимо от това дали го представляват заедно и/или поотделно, и/или по друг начин и датирана към датата на подписване на договора за безвъзмездна финансова помощ. 
11. Декларация за минимални помощи (Приложение Г и Г1) – попълнена в 2 (два) оригинални екземпляра, подписана от лицето/ата законен/ни представляващ/и на кандидата и датирана към датата на подписване на договора за безвъзмездна финансова помощ.
12. Декларация за ненарушаване на чужди права върху интелектуална собственост (Приложение Е) – попълнена в 2 (два) оригинални екземпляра, подписана от лицето/ата законен/ни представляващ/и на кандидата и датирана към датата на подписване на договора за безвъзмездна финансова помощ.
13. Декларация за обстоятелствата по чл. 3 и чл. 4 от Закона за малките и средните предприятия (Приложение Д) - попълнена в 1 (един) оригинални екземпляра, изготвена въз основа на данните на предприятието за последната приключила финансова година, подписана от лицето/ата законен/ни представляващ/и на кандидата и датирана към датата на подписване на договора за безвъзмездна финансова помощ – подава се само в случай, че към крайната дата за представяне на изискуемите документи са настъпили промени в декларираните на етап кандидатстване обстоятелства или в законния/те представител/и на кандидата. 
14. Декларацията за съгласие данните на кандидата да бъдат предоставени от НСИ на УО по служебен път (Приложение И към Условията за изпълнение) – попълнена в 2 (два) оригинални екземпляра, подписана от лицето/ата законен/ни представляващ/и на кандидата и датирана към датата на подписване на договора за безвъзмездна финансова помощ.
[bookmark: _GoBack] 15. Декларация за нередности (Приложение М към Условията за изпълнение) – попълнена в 2 (два) оригинални екземпляра, подписана от лицето/ата законен/ни представляващ/и на кандидата и датирана към датата на подписване на договора за безвъзмездна финансова помощ.

